
Cyflwyniad 
Yn yr aseiniad yma rydw i fynd i siarad am yr ymweliad rydw i wedi trefnu sydd i draeth. Mae’r ymweliad yma yn gynnwys disgyblion o Ysgol Glan-y-môr. Dywed Harriman ‘Mae dysgu oddi fewn pedair wal yn gysyniad oedolion ac mae a wnelo mwy â rheolaeth na lles y plant.’ (Harriman, 2006) Felly trwy roi'r cyfle i’r plant i ymweld gydag ardal tu allan i’r ystafell dosbarth, mae’n rhoi cyfle i’r plant i adeiladu ar eu profiadau yn yr ysgol.

Er mwyn sicrhau bod y plant yn cael yr ymweliad gorau posib, byddaf yn trafod protocolau statudol yn yr aseiniad yma hefyd. Hynny yw cofrestr o enwau’r plant, llythyr i rieni/gofalwyr a hefyd asesiadau risg. Byddaf hefyd yn trafod beth sydd yn gwneud amgylchedd da a hefyd pa elfennau sydd yn gwneud amgylcheddau effeithiol. Yn ychwanegol a hyn byddaf yn sôn am oedran y plant byddaf yn mynd ar yr ymweliad a hefyd y rheswm pam rydw i wedi dewis mynd ar blant i’r traeth yma. Bydd y plant yn gwneud nifer o weithgareddau yn ystod yr wythnos, rhai cyn ac ar ôl a hefyd yn ystod y daith, byddaf yn trafod y rhain yn ystod yr aseiniad yma hefyd.





Beth a’i olygir wrth Amgylchedd Dysgu + Ymchwil 
Mae’n bwysig iawn bod plant yn cael cyfleodd i ddysgu mewn gwahanol amgylcheddau hynny yw tu fewn a thu allan o’r ystafell dosbarth. Yn ogystal â hyn mae angen i blant i deimlo fel eu bod nhw yn ddiogel a hefyd yn cael nifer o gyfleoedd er mwyn datblygu eu sgiliau a hefyd eu profiadau mewn gwahanol ffurf. Trwy fynd ar blant tu allan i gael profiadau mewn amgylcheddau gwahanol mae’n gallu cael eu gweld yn effeithiol. Creda Harriman bod yr amgylchedd naturiol llawer mwy ymarferol ac effeithiol o gymharu gyda rhai amgylcheddau dysgu sydd tu fewn. (Harriman, 2010, t.4)

Mae amgylcheddau dysgu yn bwysig i’w amrywio gan fod plant yn dysgu mewn gwahanol ffurf a hefyd mae’n bwysig herio plant mewn gwahanol ffurf yn aml er mwyn datblygu eu sgiliau. Mae’n bwysig cynnwys gwahanol ardaloedd fel bod y plant yn cael y profiad o ddefnyddio'r sgiliau sydd ganddyn nhw a hefyd i’w ddatblygu yn bellach. Gan fod amgylchedd dysgu yn lle mae plant yn datblygu eu sgiliau, mae’n bwysig eu bod yn lle cyffyrddus i’r dysgwyr a lle maen nhw deimlo bod ganddyn nhw'r hawl i ddweud eu barn. Mae cynnwys trafodaethau dosbarth yn holl bwysig gan eu bod yn rhoi cyfleoedd er mwyn clywed llais y disgyblion.

Wrth i blant i ddechrau ysgol mae eu sgiliau yn ddatblygu trwy gydol eu blynyddoedd yna, ond mae angen sicrhau bod pob plentyn yn cael eu trin yr un peth hynny yw gyda pharch a bod pob plentyn yn cael eu trin yn hafal hefyd. Trwy sicrhau hyn, bydd y plant eisiau dysgu a hefyd yn barod i ddatblygu eu sgiliau yn bellach. Dywed y wefan Bright Hub Education “Students thrive in environments where they feel safe, nurtured and respected.” (Bright Hub Education, 2019)

Er mwyn creu amgylchedd da mae angen sicrhau bod y gwahanol ardaloedd yn yr ystafell dosbarth a hefyd y tasgau yn cynnig cyfleoedd i blant i wneud penderfyniadau. Mae hyn yn ddatblygu eu sgiliau meddwl a hefyd dysgu nhw i ddechrau fod yn annibynnol a hefyd rhoi cyfle iddyn nhw i wneud penderfyniadau fesul pâr neu grŵp hefyd. Mae’n bwysig iawn darparu amgylchedd i blant ble mae'n annog chwilfrydedd a hefyd creadigrwydd, er enghraifft mae hyn yn gallu fod yn dasgau ble mae’r plant yn gweithredu yn unigol neu gydag eraill. O fewn amgylchedd da mae’n hanfodol bod plant yn cael y cyfle i weithio ar gyflymder eu hunan, mae hyn yn rhoi cyfle iddyn nhw i feddwl yn ofalus am y gweithgaredd maen nhw’n cwblhau. Dywed Dorman, Aldrige a Fraser bod disgyblion yn ddysgu yn well pan maen nhw’n gweld yr amgylchedd dysgu mewn ffordd bositif a chefnogol. (ASCD (2019)

Amcanion Ymweliadau Addysgol 
Creda gwefan o’r enw Educational Tourism “Educational trips includes giving students the chance to build closer bonds with their classmates, experience new environment.” (Educational Tourism, 2011) Mae yna nifer o amcanion cadarnhaol ynglŷn â mynd a phlant un o’r amcanion o ymweliadau addysgiadol yw mai’n rhoi cyfleodd i blant i adeiladu ar ei phersonoliaeth a hefyd i greu perthynas gyda gweddill y disgyblion yn y dosbarth. Mae ymweliadau addysgiadol hefyd yn rhoi cyfleoedd i blant i greu atgofion a hefyd rhoi profiadau newydd iddyn nhw. Yn ogystal â hyn mae profiadau addysgol yn rhan o’r cyfnod ysgol mae plant yn eu cofio ar ôl iddynt adael, gan ei fod yn brofiad newydd a hefyd profiad go iawn. Mae ymweliadau addysgol yn werthfawr gan eu bod yn darparu disgyblion y cyfleoedd o ddysgu trwy deithio, yn enwedig i lefydd efallai maen nhw heb fod i o’r blaen. (Journal of the Krishnamurti Schools, 2019)
Y rheswm am fynd a disgyblion ar ymweliad tu allan yn hytrach nag tu fewn yw mai modd iddyn nhw i ddatblygu eu dealltwriaeth ar deimlad o ofod hynny yw cydlyniad a chydbwysedd a hefyd darparu profiadau amlsynhwyraidd gan eu bod nhw mewn ardal naturiol o ran y traeth.

Amcanion yr ymweliad yma:
· Datblygu sgiliau llafaredd a gwrando'r plant
· Rhoi profiadau gweledol a hefyd hwylus i’r plant
· Datblygu sgiliau creadigol a fathemategol y plant

Dewis o leoliad + cefnogi + Ymchwil 
“Mae gan blant unigol wahanol arddulliau dysgu neu ddewis ffyrdd o ryngweithio gyda’r amgylchedd.”(APADGOS, 2008, t. 8) Ar gyfer yr ymweliad yma rydw i wedi penderfynu mynd a fy nosbarth i draeth Cei Newydd. Mae’r traeth yma gydag amrywiaeth o wahanol gyfleoedd i ddatblygu sgiliau’r plant. Gan fod y traeth yma gyda thywod, môr, teithiau cwch, cyfleoedd i weld dolffiniaid yn y môr a hefyd creigiau o wahanol faint. Mae’r traeth yma yn ddigon mawr ond hefyd yn faint rhesymol i’r nifer o blant bydd yn mynd ar yr ymweliad.

Mae traeth Cei Newydd yn ddigon agos i’r ysgol gan ei fod dim ond yn tua 10 munud i ffwrdd o’r ysgol, dyma un o’r rhesymau arall rydw i wedi penderfynu mynd a fy nosbarth ar ymweliad i’r traeth yma. Gan fod yr ysgol yn Llanarth roeddwn i wedi ystyried nifer o draethau cyn dewis yr un terfynol, gan fod nifer o draeth o gwmpas yr ardal. Gan fod yr ysgol yn talu am y costau bws, roeddwn i eisiau sicrhau bod y gost ddim yn ddrud tu hwnt. Penderfyna ddewis traeth Cei Newydd gan fydd taith y bws yn £30 yna ac i nôl. 

Protocolau Statudol+ Cwricwlwm
Mae yna nifer o brotocolau statudol mae angen gwneud cyn mynd ar blant ar ymweliad. Yn gyntaf byddaf yn danfon llythyr allan i rieni/gofalwyr wythnos cyn yr ymweliad gan fod hyn yn rhoi digon o amser i mi i drefnu'r nifer o blant a fydd yn dod ar yr ymweliad ar ôl cael y llythyron yn ôl, gweler atodiad 1. Ar y llythyr yma bydd yna dabl ar y diwedd ble mae angen i’r rhiant/gofalwr i ysgrifennu lawr unrhyw alergeddau/problemau meddygol i lawr a rhif cyswllt.

Gan mae hyn yw y tro cyntaf i’r plant i ymweld gyda’r traeth o ran ymweliad oddi tanno’r ysgol, byddaf yn gwneud asesiad risg er mwyn sicrhau fy mod i yn ymwybodol o beth i wneud os mae risg yn ddigwydd i’r plant neu aelod o staff yn ystod yr ymweliad, gweler atodiad 2. Ar ôl i mi i gwblhau'r asesiadau risg byddaf yn siarad â’r aelodau staff arall ynglŷn ar asesiadau, trwy wneud hyn bydd pob aelod o staff yn ymwybodol o beth i wneud os mae risg yn ddigwydd yn ystod yr ymweliad. Ar ôl i mi i gael y llythyron yn ôl o’r rheini, yna byddaf yn creu cofrestr a fydd yn gynnwys rhestr o enwau’r plant sydd yn ddod i’r ymweliad. Trwy wneud hyn bydd hyn yn barod ar gyfer diwrnod yr ymweliad er mwyn cofrestru pa ddisgyblion sydd yn bresennol ar yr ymweliad, gweler atodiad 3. O ran staffio rydw i wedi penderfynu gwneud 1:6, felly 1 oedolyn i bob 6 plentyn. Gan fy mod i yn mynd ar yr ymweliad mae hynny’n golygu bydd angen 5 oedolyn i gyd ond 4 ychwanegol gan fy mod i yn mynychu. 

Mae fframwaith y cyfnod sylfaen yn cynnwys chwe maes dysgu, mae’r cwricwlwm newydd sydd wedi cael eu dylanwadu gan Donaldson yn cynnwys chwe maes dysgu hefyd ond maen nhw wedi cael eu haddasu tamaid. Dywed Donaldson “ni ddylid datblygu’r Cyfrifoldebau Trawsgwricwlaidd a sgiliau ehangach ar wahân i’w gilydd.” Mae’n bwysig darparu gwersi trawsgwricwlaidd i blant a fydd hyn yn cael eu hamlygu yn fwy yn y Cwricwlwm newydd.

Oed y plant + cyd-destun y dosbarth
I’r ymweliad yma, byddaf yn mynd a blwyddyn 2 i ymweld gyda thraeth, oedran y plant yma yw 6-7 mlwydd oed. Mae’r dosbarth yma yn gynnwys 17 merch a 13 bachgen, felly mae yna 30 disgybl yn fy nosbarth. Bydd y plant yn ymweld ar draeth yma ar y dydd Mercher ac yna yn gwneud gweithgareddau i baratoi ar gyfer yr ymweliad ar y dydd Llun ar ddydd Mawrth. Ac yna yn cwblhau tasgau ar ddydd Iau a dydd Gwener o’r hyn maen nhw wedi eu dysgu yn ystod y daith ar y dydd Mercher. Mae’r dosbarth rydw i wedi trefnu'r ymweliad yma ar gyfer yn amrywiol iawn ac mae nifer ohonynt yn dysgu mewn gwahanol ffurf. Does neb yn fy nosbarth i gydag anghenion addysgu ychwanegol ond os bydd rhywun gydag anghenion addysgu ychwanegol yna byddaf yn addasu’r gweithgareddau fel eu bod yn addas ar gyfer y disgybl/ddisgyblion yna.

O ran fy mhrofiadau i allan yn yr ysgol roeddwn i wedi mynd ar blant tu allan, roedden nhw yn ddweud eu bod yn mwynhau'r gwahaniaeth o fod tu allan yn yr awyr agored yn hytrach nag bod tu fewn. Yn ychwanegol a hyn yn ystod wers yna, wnes i ofyn am adborth y plant ynglŷn ar wers. Gan fod llais y disgybl yn hynod o bwysig. Roedd y plant yn ddweud eu bod nhw wedi mwynhau mynd tu allan a hefyd cael y rhyddid o edrych o gwmpas yr awyr agored. Dyma pryd wnes i benderfynu fy mod i fynd i drefnu ymweliad i’r dosbarth yma fel ein bod nhw yn cael profiadau tebyg.

Cyd-destun thematig + ymchwil
Mae’n bwysig iawn plethu'r cyd-destun thematic o fewn pob gwers gan eu bod yn ffordd o wneud y gwersi yn fwy effeithiol. Ystyr cyd-destun thematig yw ble mae nifer o bynciau yn plethu gyda’i gilydd o fewn un wers neu thema. Mae'r ffordd yma o ddysgu yn debyg iawn i’r term ‘Trawsgwricwlaidd.’ Gan ei fod yn ffordd o gynnwys mwy nag un pwnc o fewn gwers. Y rheswm pam wnes i ddewis y thema ‘Ar lan y môr’ ar gyfer fy nosbarth yw oherwydd mae’n thema sydd yn agored er mwyn cynnwys nifer o bynciau wedi’u plethu gyda’i gilydd. Mae'r ymweliad yma yn ffordd hwylus i gyflwyno’r thema yma i’r plant. 

Cyn yr ymweliad+ Sgiliau i’w datblygu
I ddechrau, bydd angen i mi i drefnu bws fel bod y plant a hefyd staff yr ysgol yn cyrraedd y traeth yn llwyddiannus. Er mwyn cael y pris gorau posib, byddaf yn ffonio nifer o wahanol gwmnïoedd i sicrhau bod y pris yn deg gan mae’r ysgol bydd yn talu cost y drafnidiaeth ar gyfer y plant a hefyd bod y bws gyda’r nifer cywir o seddi ar gyfer y daith. Mae hyn yn sicrhau eu bod nhw yn gallu mynd a hefyd dychwelyd yn ôl o’r traeth ar amser i’r bysiau ar ddiwedd y dydd ar iard yr ysgol. Yn ychwanegol a hyn mae’n bwysig i sicrhau fy mod i wedi cymryd mewn i ystyried pa fws sydd gyda’r pris gorau ar gyfer yr amser ar ddyddiad mae’r ymwelid yn cymryd lle.

[bookmark: _GoBack]Y gweithgaredd cyntaf bydd y plant yn gwneud cyn mynd ar yr ymweliad yw amser cylch. Byddwn yn cael trafodaeth fel dosbarth i weld os mae un rhywbeth penodol mae’r plant eisiau gweld neu wneud yn ystod yr ymweliad ar y traeth. Ac yna bydd y syniadau yn cael eu nodi i lawr ar y bwrdd gwyn rhyngweithiol. Yr ail weithgaredd bydd y plant yn gwneud yw llenwi templed o haul, bydd angen i’r plant i gwblhau'r dasg yma yn annibynnol. Bydd angen iddyn nhw i feddwl am eiriau i ddisgrifio’r traeth a rhoi'r geiriau yna yn y templed o’r haul.  Yna'r trydydd weithgaredd yw byddaf yn ddefnyddio tedi fel prop er mwyn amlygu beth sydd angen cyn mynd ar draeth. Byddwn fel dosbarth yn trafod pa adnoddau sydd angen cyn mynd i draeth. A dweud stori wrth y plant i ddweud bod Tedi angen help am ba adnoddau sydd angen iddo fynd gydag ef yn ei fag ar gyfer y daith.



	GweithgareddCyn yr ymweliad

	Sgiliau cwricwlwm
	Fframwaith llythrennedd a rhifedd

	Amser cylch
	-Mynegi barn ar bynciau cyfarwydd mynegi barn, gan roi rhesymau a chynnig atebion priodol i gwestiynau
-Siarad yn eglur ag ystod o gynulleidfaoedd
-Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen
	-Mynegi barn, gan roi rhesymau a chynnig atebion priodol i gwestiynau
-Cyfrannu i drafodaeth, parhau i ganolbwyntio ar y pwnc a chymryd eu tro i siarad

	Plant yn llenwi templed o haul
	-Archwilio amrywiaeth o dechnegau a defnyddiau ac arbrofi â hwy 
-Gwneud dewisiadau wrth ddewis defnyddiau ac adnoddau
-Datblygu a defnyddio eu dealltwriaeth o liwiau, llinellau, tôn, gwead, patrwm, siâp a ffurf

	

	Defnyddio tedi fel prop, er mwyn amlygu beth sydd angen cyn mynd ar draeth
	-Siarad yn eglur ag ystod o gynulleidfaoedd
-Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen  
-Cyfrannu i drafodaeth, parhau i ganolbwyntio ar y pwnc a chymryd eu tro i siarad  

	-Mynegi barn, gan roi rhesymau a chynnig atebion priodol i gwestiynau
-Cyfrannu i drafodaeth, parhau i ganolbwyntio ar y pwnc a chymryd eu tro i siarad


















Yn ystod yr ymweliad+Sgiliau i’w datblygu
Yn ystod yr ymweliad bydd yna tri phrif weithgaredd gan y plant i gwblhau yn annibynnol a hefyd fel grwpiau bach. Y gweithgaredd cyntaf bydd gan y plant bydd i ddefnyddio’r bagiau casglu. Byddaf wedi creu pentwr o fagiau gyda gwahanol ddisgrifiadau ar y blaen. Efallai bydd un bag yn ddweud ‘2 carreg lyfn, 4 cragen wahanol faint.’ Bydd angen i’r plant i weithio mewn parau ar gyfer y dasg yma, er mwyn dod o hyd i’r eitemau cywir o gwmpas y traeth. Mae hyn yn dasg fathemategol gan fod angen i’r plant i gyfri os mae’r nifer cywir o eitemau gyda nhw.

Ar gyfer yr ail weithgaredd byddaf yn gofyn i’r plant yn annibynnol i grwydro o gwmpas y traeth a chasglu unrhyw adnoddau maen nhw’n hoffi oherwydd eu siâp, lliw ac ati. Yna, o’r adnoddau maen nhw wedi eu casglu bydd angen iddyn nhw i greu llun o’u hoff greadur y môr trwy ddefnyddio’r adnoddau maen nhw wedi eu casglu. Ar gyfer y trydydd weithgaredd, bydd y plant yn chwarae gêm pêl foli. Bydd yna dwrnamaint a fydd dau dîm a fydd angen i’r ddau dîm chwarae yn erbyn ei gilydd.

Ar gyfer y prynhawn tua hanner awr cyn mae’n amser i adael y traeth. Byddaf yn gadael i’r plant i gael amser hamdden, ble bydden nhw yn cael y cyfle i fynd o gwmpas y traeth a gwneud beth maen nhw eisiau. Trwy wneud hyn mae’n rhoi cyfleoedd i’r plant i fod yn annibynnol ond hefyd i sgwrsio fel pâr neu grŵp os mae hyn y dymunwn. “Children need to play, to experience space and movement and sensory stiumulation for healthy development.” (Forest Schools wales, 2019)
Yn ystod yr ymweliad

	Gweithgaredd
	Sgiliau cwricwlwm
	Fframwaith llythrennedd a rhifedd

	Bagiau casglu
	-Darllen ac ysgrifennu geiriau rhifau i 100  
-Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen
	-Dewis cyfarpar ac adnoddau priodol

	Creu darlun
	-Archwilio amrywiaeth o dechnegau a defnyddiau ac arbrofi â hwy 
-Gwneud dewisiadau wrth ddewis defnyddiau ac adnoddau
	

	Twrnamaint pêl foli
	-Datblygu sgiliau cydsymud -Datblygu sgiliau echddygol bras 
-Datblygu sgiliau llawdriniol manwl 
-Datblygu hyder 
-Rheoli symudiadau’r corff
-Datblygu dealltwriaeth o’r modd y mae eu cyrff yn symud 
-Gallu symud yn ddiogel, gan ddangos rheolaeth a sgiliau cydsymud cynyddol

	


	Amser hamdden
	-Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen
-Mynegi barn am wybodaeth gan ddefnyddio manylion o’r testun
	







Wedi’r ymweliad+ Sgiliau i’w datblygu 
Ar ôl dychwelyd yn ôl o’r ymweliad, bydd y dosbarth yn rhannu eu profiadau gyda disgyblion eraill yn yr ysgol, trwy wneud arddangosfa wal. Ar yr arddangosfa wal bydd y plant yn cael y cyfle i dynnu lluniau o greaduriaid y môr a’i ddangos i weddill yr ysgol trwy roi ar y wal. Yn ychwanegol a hyn bydd y plant yn cael y cyfle i greu tirwedd traeth allan o wahanol adnoddau er mwyn creu'r tirlun mewn ffurf 3D. Bydd hyn yn amlygu lliwiau’r traeth a hefyd wneud iddo i edrych yn fwy deniadol. Gan mae dim ond un dosbarth a fydd wedi mynd ar yr ymweliad mae creu arddangosfa yn ffordd weledol i bawb i weld.

Y gweithgaredd olaf bydd gan y plant i wneud wedi’r ymweliad yw dweud eu barn ynglŷn ar ymweliad. Trwy adfyfyrio yn ôl i’r ymweliad, trwy siarad am eu synhwyrau felly beth wnaethon nhw weld, clywed, arogli ac ati. Yn ychwanegol a hyn bydd y sesiwn yma yn rhoi cyfle i’r plant i ddweud os bydden nhw yn ymweld gyda’r traeth yna eto yn y dyfodol, a fydden nhw wedi gwneud rhywbeth yn wahanol ac ati. Mae’r sesiwn yma yn rhoi cyfle i fonitro ac asesu datblygiad y plant, gan fy mod i fynd i gynnwys bodiau. Byddaf yn gofyn cwestiynau i’r plant ac yna bydden nhw yn ymateb yn y ffurf bodiau. Dywed Froebel “Play is the highest expression of human development in the childhood.” (About Froebel, dyddiad anhysbys)



Wedi’r ymweliad

	Gweithgaredd
	Sgiliau cwricwlwm
	Fframwaith llythrennedd a rhifedd

	Arddangosfa wal
	-Archwilio amrywiaeth o dechnegau a defnyddiau ac arbrofi â hwy 
-Gwneud dewisiadau wrth ddewis defnyddiau ac adnoddau
-Datblygu a defnyddio eu dealltwriaeth o liwiau, llinellau, tôn, gwead, patrwm, siâp a ffurf
	

	Sesiwn adfyfyrio


	-Mynegi barn ar bynciau cyfarwydd mynegi barn, gan roi rhesymau a chynnig atebion priodol i gwestiynau
-Siarad yn eglur ag ystod o gynulleidfaoedd
-Gwrando ar eraill gan ganolbwyntio, deall y prif bwyntiau a gofyn am eglurhad os oes ei angen
	-Mynegi barn, gan roi rhesymau a chynnig atebion priodol i gwestiynau
-Cyfrannu i drafodaeth, parhau i ganolbwyntio ar y pwnc a chymryd eu tro i siarad


Wedi’r ymweliad















Clo 
I gloi, wrth edrych ar yr holl elfennau sydd angen gwneud er mwyn sicrhau bod ymweliad yn llwyddiannus. Mae’n bwysig bod y rhain i gyd yn cael eu cwblhau, gan fod pob elfen yn hanfodol o bwysig. Trwy fynd a phlant allan i’r amgylchedd tu allan, mae’n rhoi profiadau newydd iddyn nhw, gan fod hyn ddim yn rhywbeth sydd yn ddigwydd mor aml o gymharu gyda’u hamser tu fewn y dosbarth. O ran fy mhrofiadau personol i, teimlaf fy mod i wedi dysgu llawer trwy fynd ar ymweliadau addysgiadol yn yr ysgol. Gan eu bod yn ffordd o weld pethau mewn ffordd fwy gweledol trwy fod yn y lle yn hytrach nag gweld llun o’r lle. Un o bryderion Sue Palmer yw bod plant ddim yn cael eu dysgu digon y tu allan (Sue Palmer, 2006) Yn ôl un o bryderion Palmer, mae’n bwysig sicrhau bod plant yn cael cyfleoedd a hefyd profiadau i fynd ar ymweliadau tu allan yn ogystal ag tu fewn.

